See teema oli seotud ka üldise posimiseteemaga. Nimelt kirjutab Õhtuleht pidevalt, et üks või teine tänapäevase elu komponent on väga ohtlik. Küll tekitavad nende arvates elektriliinid ja mobiiltelefonid vähki, vaktsiinid tekitavad nende arvates kõikvõimalike muid haigusi. Ma saan ka Õhtulehest aru, nende lugejaskond on peamiselt selline, et  põrutavat uudist, mis reitingut tõstab, peabki serveerima sedasi, et see kõlaks kui maailmalõpp ja vanedenõu. Kui leht kirjutaks, et Higgsi boson on leitud, siis sinna ei tuleks ühtegi klikki ega kommentaari. Ma ei tea, mida ma sinna Õhtulehe veebilehele üldse otsin, aga ma ikka käin seal vahest. Võibolla selleks, et valmistada ennast ette viimase aja lollusetrendide vastu võitlemiseks. Kuna lolluse eskaleerimiseks pole vaja muud kui emotsiooni tekitada ja inimese surmahirmul mängida, siis lolluse ümber  lükkamiseks on vaja veidi ette valmistada, sest samu meetodeid kasutades saad sa vaid ühe lolluse teise vastu vahetada. Aga selleks, et maailmapilti veidi sirgemaks tõmmata, selleks on vaja fakte ja faktid kipuvad lollusega töödeldud inimese jaoks olema kui hane selga vesi. Seega on sul vaja ette valmistada skeem, mis su faktid kõige lihtsamate ja loogilisemate seoste abil tõestavateks muudab. Ja selle jaoks on vaja ennast esialgu asjaga kurssi viia, siis viia ennast teise inimese vaatenurka ja lõpuks oma  põhjendused lahti rullida teilsele inimesele mõistetavas keeles.